ROMÂNIA                                                                                                  

JUDEŢUL PRAHOVA

ORAŞ BOLDEŞTI-SCĂENI

CONSILIUL LOCAL

HOTĂRÂRE

· pentru modificarea și completarea Hotărârii Consiliului Local 

nr. 26 din 23.02.2021 privind aprobarea Inventarului bunurilor care alcătuiesc domeniul privat al oraşului Boldeşti-Scăeni

Având în vedere:

- referatul de aprobare înregistrat sub nr. 4568/09.03.2022, prin care primarul oraşului Boldeşti-Scăeni propune modificarea și completarea Hotărârii Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al oraşului Boldeşti-Scăeni, cu modificările şi completările ulterioare;

- raportul de specialitate întocmit de compartimentul de resort, înregistrat sub nr. 4569/09.03.2022 ;
-  Hotărârea Consiliului Local nr.  38/30.04.2007 privind încluderea în domeniul privat al oraşului Boldeşti-Scăeni, a unor bunuri;
 - Hotărârea Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al oraşului Boldeşti-Scăeni;

- dispoziţiile art. 354 şi ale art. 357 din O.U.G. nr. 57/2019 privind Codul administrativ, cu modificările şi completările ulterioare;

-  Normele tehnice din 14 mai 2020 pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor aprobate prin HG nr. 392/2020;


- avizul secretarului general înregistrat sub nr. 4595/9.03.2022;

- avizul comisiei de specialitate nr. 2 - administrarea domeniului public şi privat, gestionarea serviciilor de interes local;,

În temeiul prevederilor art. 129 alin. (2) lit.”c”, ale art. 139 alin. (1) şi ale art. 196 alin. (1) lit. „a”  din O.U.G. nr. 57/2019 privind Codul administrativ,

Consiliul Local al oraşului Boldeşti-Scăeni adoptă prezenta hotărâre:

Art. I.  Anexa la Hotărârea Consiliului Local nr. 26 din 23.02.2021  privind  aprobarea Inventarului bunurilor care alcătuiesc domeniul privat al orașului Boldești – Scăeni, cu modificările și completările ulterioare, se completează cu pozițiile nr. 263 și nr. 264, potrivit anexei nr.1 .
Art.II  Configuraţia  terenurilor prevăzute la poziţiile nr. 263 și nr. 264, se regăsește în planurile de amplasament anexate. 
Art. III. Din Anexa la Hotărârea Consiliului Local nr. 26 din 23.02.2021 privind  aprobarea Inventarului bunurilor care alcătuiesc domeniul privat al orașului Boldești-Scăeni cu modificările și completările ulterioare, se elimină  poziţia nr. 86, potrivit anexei 2 la prezenta hotărâre.
 
Art. IV.  Anexele nr. 1 şi nr. 2 fac parte integrantă din prezenta hotărâre.

 
Art. V. Celelalte prevederi ale Hotărârii Consiliului Local nr. 26 din 23.02.2021 privind  aprobarea Inventarului bunurilor care alcătuiesc domeniul privat al orașului Boldești-Scăeni, cu modificările şi completările ulterioare, rămân neschimbate.

Art.VI. Prezenta hotărâre se comunică Serviciului patrimoniu local și monitorizarea serviciilor publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

           PREŞEDINTE DE ŞEDINŢĂ,                                      


                         

             MORARU ANA-MARIA
                                                                                     CONTRASEMNEAZĂ

                                                                                     SECRETAR  GENERAL,

                                                                                    TUDOR FLORINA NELI

Boldeşti-Scăeni, 09.03.2022
Nr. 53
R O M Â N I A 

JUDEŢUL  PRAHOVA

ORAŞUL BOLDEŞTI - SCĂENI 

CONSILIUL  LOCAL

Nr. 4595/9.03.2022
AVIZ

- asupra proiectului de hotărâre pentru modificarea și completarea Hotărârii

Consiliului Local nr.26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni



Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru modificarea și completarea Hotărârii Consiliului Local nr.26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni, am constatat că acesta a fost inițiat cu respectarea prevederilor legale, având ca temei dispoziţiile art. 354 si art 357  din Ordonanța de Urgență a Guvernului României nr. 57/2019, privind Codul administrativ precum și Normele tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor aprobate prin HG nr.392/2020;



Faţă de cele de mai sus şi în conformitate cu prevederile art. 234, alin.(1) lit.”a” din OUG nr.57/2019 privind Codul administrativ, avizez favorabil acest proiect de hotărâre .

SECRETAR  GENERAL,
TUDOR FLORINA NELI
